કર્ણાટકમાં ચૂંટણી તોળાઈ રહી છે ત્યારે પ્રચારમાં સૉશિયલ મિડિયા ખૂબ અગત્યનો ભાગ ભજવી રહ્યું છે. ભાજપના નેતાઓ કથિત રીતે ગોમાંસ ખાતા હોય તેવો એક ટૂંકો વિડિયો કર્ણાટકની કૉંગ્રેસ બહુ પ્રચારિત કરી રહી છે. આવા તો કેટલાય વિડિયો કૉંગ્રેસે બનાવ્યા છે જે ભાજપની પોલ ખોલવાનો પ્રયાસ છે તો સામે પક્ષે ભાજપ પણ કંઈ પાછળ નથી. તેણે પણ આવા વિડિયો બનાવ્યા છે. કૉંગ્રેસે ‘રેસિપી ફૉર ડિઝાસ્ટર’ નામના વિડિયો સાથે આની શરૂઆત કરી છે. આ વિડિયો યોગી આદિત્યનાથના શાસન પર કટાક્ષ છે. ભાજપે તેના જવાબમાં એક વિડિયો બનાવ્યો છે- ‘બીફ બિરયાની’. આ વિડિયોમાં મુખ્યપ્રધાન સિદ્ધરામૈયા પર કટાક્ષ કરવામાં આવ્યો છે અને તે કટાક્ષ રાજ્યમાં ગોહત્યા પર પ્રતિબંધ નહીં મૂકવા માટેનો છે.